ฟ้าใหม่

ฟ้าใหม่ เป็นละครโทรทัศน์ที่อิงเนื้อหาจากนิยายชื่อเดียวกันของ ศุภร บุนนาค กล่าวถึงเหตุการณ์ในช่วงปลายรัชสมัยของสมเด็จพระเจ้าอยู่หัวบรมโกศ ไปจนถึงการตั้งกรุงรัตนโกสินทร์ของพระบาทสมเด็จพระพุทธยอดฟ้าจุฬาโลกมหาราช ผ่านชีวิตของ ออแสน ตัวละครเอกของเรื่อง นายทหารมหาดเล็กเชื้อสายผู้ดีแขกเทศ เพื่อนร่วมสาบานรุ่นของคุณคนใหญ่, คุณคนกลาง และคุณคนเล็ก โดยเจ้าของบทประพันธ์ได้รับแรงบันดาลใจมาจากประวัติของเจ้าพระยาอรรคมหาเสนา (บุนนาค) ต้นสกุลบุนนาค ที่คุณศุภรเป็นสะใภ้คนหนึ่งของตระกูลนี้ นำแสดงโดย ณัฐวุฒิ สกิดใจ, ดนุพร ปุณณกันต์, อัษฎาวุธ เหลืองสุนทร, พัชราภา ไชยเชื้อ, จีรนันท์ มะโนแจ่ม, ฐาปกรณ์ ดิษยนันทน์, ภูธฤทธิ์ พรหมบันดาล, คงกระพัน แสงสุริยะ, ชินมิษ บุนนาค

**เนื้อเรื่องย่อ**
ปลายรัชสมัย สมเด็จพระเจ้าอยู่หัวบรมโกศ แห่งกรุงศรีอยุธยา เมื่อ แสน อายุได้ 8 ขวบ ออกหลวงพิชิตบรเทศ (หรือหลวงนายสิทธิ์) พ่อของแสนพาแสนเข้าถวายตัวเป็นมหาดเล็ก ของพระองค์ท่าน และพระองค์ท่านได้พระราชทานแสนให้เป็นมหาดเล็กของ สมเด็จพระมหาอุปราชเจ้าฟ้าธรรมธิเบศร์ และแสนเป็นที่เอ็นดู และโปรดปรานของท่านยิ่งนัก เพราะเป็นมหาดเล็กที่เด็กที่สุด อีกทั้งยังหน้าตาดีมากอีกด้วย
แสนสนิทสนมกับมหาดเล็กหนุ่มรุ่นพี่อยู่ 3 คน สองคนคือ คุณใหญ่ กับ คุณเล็ก เป็นพี่น้องคลานตามกันมาจากตระกูลขุนนางเศรษฐีผู้ดีเก่าแก่ยาวนานสายเจ้าแม่วัดดุสิตและมีนิวาสสถานอยู่ย่านวัดสุวรรณดาราราม เพียงเอ่ยว่า " พวกบ้านวัดสุวรรณ" ก็เป็นที่รู้จักกันว่าตระกูลไหนเหมือนกับที่ถ้าเอ่ยว่า "พวกบ้านท่าตะเภาแขก" ก็จะหมายถึงตระกูลของแสน ส่วนอีกคนหนึ่ง คือ คุณกลาง เป็นเพื่อนร่วมสาบานกับคุณใหญ่คุณเล็กเป็นบุตรบุญธรรมของตระกูลขุนนางฝ่ายวังหลวง คุณกลางมีเชื้อจีนและสามารถพูดภาษาจีน ญวนและมลายูได้ มหาดเล็กรุ่นพี่นี้มีเพียงคุณใหญ่เท่านั้นที่เป็นมหาดเล็กของวังหน้า ส่วนคุณเล็กและคุณกลางเป็นมหาดเล็กของวังหลวง ทั้งสามคนและแสนสนิทสนมกันมาก ไปไหนไปด้วยกันตลอดและต่อมาเมื่อกรุงศรีอยุธยาแตก มหาดเล็กทั้งสี่นี้ต่างก็มีคุณูปการอย่างใหญ่หลวงในการกอบกู้และสร้างเมืองใหม่ให้เป็น "ฟ้าใหม่" ของคนไทยทั้งปวง 

**นักแสดง**
 ณัฐวุฒิ สะกิดใจ รับบท ออแสน /เจ้าพระยาอัครมหาเสนา (บุนนาค)- ดนุพร ปุณณกันต์ รับบท สมเด็จพระเจ้าอุทุมพร- อัษฏาวุธ เหลืองสุนทร รับบท เจ้าฟ้าธรรมธิเบศไชยเชษฐ์สุริยวงศ์ (เจ้าฟ้ากุ้ง)- พัชราภา ไชยเชื้อ รับบท เรณูนวล- จีรนันท์ มะโนแจ่ม รับบท การะบุหนิง- ฐาปกรณ์ ดิษยนันทน์ รับบท ออกหลวงพิชิตบรเทศ (พ่อ ออแสน) พระยาจ่าแสนยากร (สิทธ)- ภูธฤทธิ์ พรหมบันดาล รับบท คุณใหญ่/พระบาทสมเด็จพระพุทธยอดฟ้าจุฬาโลกมหาราช- ชินมิษ บุนนาค รับบท คุณกลาง/สมเด็จพระเจ้ากรุงธนบุรี- คงกระพัน แสงสุริยะ รับบท คุณเล็ก/สมเด็จพระบวรราชเจ้ามหาสุรสิงหนาท- อติมา ธนเสนีวัฒน์ รับบท พลอยแหวน- ศตวรรษ ดุลยวิจิตร รับบท สมเด็จพระที่นั่งสุริยาศน์อมรินทร์- ขจรศักดิ์ รัตนนิสสัย รับบท พระเจ้ามังระ- สมบัติ เมทะนี รับบท สมเด็จพระเจ้าอยู่หัวบรมโกศ- บิณฑ์ บรรลือฤทธิ์ รับบท จมื่นศรีสรรักษ์ (พระนายศรีสรรักษ์) (ฉิม)- เอกพันธ์ บรรลือฤทธิ์ รับบท พระราชมนตรี (ปิ่น)- อรรถชัย อนันตเมฆ รับบท เจ้าพระยาพิษณุโลก (เรือง โรจนกุล)- วัชรเกียรติ บุญภักดี รับบท พระยาพิชัยดาบหัก- อดุลย์ ดุลยรัตน์ รับบท เจ้าคุณปู่  (ปู่ ออแสน)- บุศรา นฤมิตร รับบท คุณหญิงย่า  (ย่า ออแสน)- วีรินท์ เชยอรุณ รับบท แม่นายกลิ่นจันทร์  (แม่ ออแสน)- ณัฏฐริณีย์ กรรณสูต รับบท เจ้าจอมเพ็ง- วรรณยุดา แสนอุดม รับบท เจ้าจอมแมน- สุเชาว์ พงษ์วิไล รับบท มังมหานรธา- วันชัย เผ่าวิบูลย์ รับบท พระยารัตนาธิเบศร์- ปิยะ ตระกูลราษฎร์ รับบท จมื่นไวยวรนาถ- พศิณ กรรณสูต รับบท กรมหมื่นเทพพิพิธ- ธนายง ว่องตระกูล รับบท กรมหมื่นจิตรสุนทร- ปราบ ยุทธพิชัย รับบท กรมหมื่นสุนทรเทพ- วรพรต ชะเอม รับบท กรมหมื่นเสพภักดี- พอเจตน์ แก่นเพชร รับบท พระยาพลเทพ- พิพัฒน์พล โกมารทัต รับบท เนเมียวสีหบดี- วชิรา เพิ่มสุริยา รับบท เรียม- สกรรจ์ รามบุตร รับบท พระเจ้ามังลอก- สุรจิต บุญญานนท์ รับบท หลวงพิพัฒน์โกษาเจ้าพระยาพระคลัง (หน)- นิตยา ปานะถึก รับบท ป้าเรณูนวล- ดามพ์ ดัสกร รับบท นายทองอิน- วัชระ สิทธิกุล รับบท ออส้มเกลี้ยง กรมขุนสุนทรภูเบศร์- อุษณียาภรณ์ ผลเจริญ รับบท เจ้าฟ้านิ่ม- ประภารัตน์ รัตนธาดา รับบท ยายปริก- ไกรสีห์ แก้ววิมล รับบท พระยาเดโช- สุระ มูรธานนท์ รับบท พระยาท้ายน้ำ- จันทนา ศิริผล รับบท ยายพลับ (เมียออกรับ)- ทัศนีย์ สีดาสมุทร รับบท ภรรยาจมื่นศรีสรรักษ์- อัมพล สวนสุข รับบท หมื่นทิพเสนา- ไชยา สุดใจดี รับบท นายทองสุก- ภาค ภัทรพงษ์ รับบท พระยาอภัยราชา- ดวงดาว จารุจินดา รับบท กรมหลวงอภัยนุชิต- ไพโรจน์ สังวริบุตร รับบท พระยาตานีศรีสุลต่าน- ทักษิณ บุญพงษา รับบท พระเจ้าอลองพญา- ฆธาวุธ ปิ่นทอง รับบท มหาดเล็กหุ้มแพร- ฐานมาศ ขวัญหวาน รับบท เจ้าฟ้าสังวาลย์- ปิยะดา เพ็ญจินดา รับบท กรมขุนวิมลพัตร- ยอดชาย เมฆสุวรรณ รับบท พระศรีสุริยะพาหะ- วิไลลักษณ์ ไวงาน รับบท กรมพระเทพามาตย์ (นกเอี้ยง)- โกวิทย์ วัฒนกุล รับบท พระเชียงเงิน- เฉลิมพร พุ่มพันธ์วงศ์ รับบท หลวงโกษา

**นักแสดงรับเชิญ**
 ฉลอง ภักดีวิจิตร รับบท อะแซหวุ่นกี้- เสรี หวังในธรรม รับบท ออกรับ (อ่านว่า ออ-กรับ) พี่เลี้ยงออแสน- ปกรณ์ พรพิสุทธิ์ รับบท กรมขุนสุเรนทรพิทักษ์

**เบื้องหลังการถ่ายทำ**

**ที่มาของการประพันธ์ และงานสร้าง**
ศาสตราจารย์ ดร. สุริยา รัตนกุล ทายาทของคุณสุภร บุนนาค ได้ให้สัมภาษณ์ถึงที่มาของนิยายเรื่องนี้ว่า ตัวละครเอกที่ชื่อ ออแสน เกิดจากต้นตระกูลบุนนาคมีคนชื่อ เสน ส่วนตัวละคร เรณูนวล นั้น เกิดจากการนำชื่อของสตรีที่แต่งงานกับเจ้าคุณบุนนาค คือ เจ้าคุณนวล โดยคุณสุภร บุนนาค แต่งนวนิยายไว้ 6 บท แล้วจึงได้ออกตีพิมพ์ ในวันที่ 19 พฤษภาคม พ.ศ. 2510 นับเป็นนวนิยายที่เป็นที่นิยมมาก แต่ถึงกระนั้น ก็มิได้แต่งบทเพิ่มมาอีก จนกระทั่งในปี พ.ศ. 2534  ในช่วงปิดเทอมภาคฤดูร้อน ศาสตราจารย์ ดร. สุริยาได้พบกับเค้าโครงของบทประพันธ์ส่วนที่เหลือ จึงได้พิมพ์ออกเป็นครั้งที่ 2 ด้วยเนื้อหาที่เสร็จสมบูรณ์ ซึ่งได้รับกระแสตอบรับอย่างดีมาก จนกระทั่งได้มาสร้างเป็นละครโทรทัศน์ในปี พ.ศ. 2547 โดยอิงจากจดหมายเหตุลาลูแบร์ เป็นเอกสารสำคัญในการค้นคว้าข้อมูล และเขียนบท ด้วยเป็นหลักฐานทางประวัติศาสตร์ที่มีเนื้อหาเป็นที่ยอมรับในทางประวัติศาสตร์มากที่สุด โดยเล่าเรื่องตั้งแต่ยุคสมัยของสมเด็จพระเจ้าบรมโกศ ซึ่งเป็นช่วงที่รุ่งเรืองที่สุดในสมัยอยุธยาตอนปลาย

**ฉากสำคัญในช่วงสงครามเสียกรุง**
สยม สังวริบุตร ผู้สร้างละครได้ให้ข้อมูลว่า ในฉากที่ต้องเผาทองลอกพระพุทธรูปพระศรีสรรเพชญ์นั้น ได้มีการสร้างพระพุทธรูปศรีสรรเพชญ์จำลองขึ้นมาใหม่ โดยหล่อออกมาด้วยขี้ผึ้ง แล้วปิดทองทับ ซึ่งในฉากนั้นจะพบว่า ในขณะที่พระพุทธรูปพระศรีสรรเพชญ์ถูกเผา ทองได้ลอกออกเป็นน้ำตา เพื่อสื่อถึงความหมายของการสูญเสียในช่วงสงครามเสียกรุงศรีอยุธยาครั้งที่ 2

**การนำกลับมาออกอากาศใหม่**
ในวันที่ 6 ตุลาคม พ.ศ. 2560 หลังจากการสวรรคตของพระบาทสมเด็จพระมหาภูมิพลอดุลยเดชมหาราช บรมนาถบพิตร ทางสถานีโทรทัศน์สีกองทัพบก ช่อง 7 ได้นำละครเรื่องนี้กลับมาออกอากาศใหม่ เพื่อเป็นการไว้อาลัยในการสวรรคตของพระองค์ท่าน โดยมีการตัดฉากบางส่วนออกไป

**อ้างอิง**

**แหล่งข้อมูลอื่น**
  เว็บไซต์ช่อง 7 อย่างเป็นทางการ- ศุภร บุนนาค. ฟ้าใหม่. พิมพ์ครั้งที่ 2. กรุงเทพฯ : สำนักพิมพ์สามัญชน, 2534. 976 หน้า. ISBN 974-887-171-1
หมวดหมู่:นวนิยายอิงประวัติศาสตร์
หมวดหมู่:นวนิยายไทย
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2547
หมวดหมู่:ละครโทรทัศน์ช่อง 7
หมวดหมู่:ละครโทรทัศน์แนวประวัติศาสตร์ไทย
หมวดหมู่:ละครโทรทัศน์ภาษาไทย